World news story
टेक रॉकेटशिप अवार्ड के लिए आवेदन तिथि 30 जून तक बढ़ाई गई
अब तक सैकड़ों प्रविष्टियां प्राप्त: लोगों की भारी मांग को देखते हुए तिथि बढ़ाई गई
टेक रॉकेटशिप अवार्ड्स यूके ट्रेड एंड इनवेस्टमेंट (यूकेटीआई) का भारत में किया जाने वाला एक प्रयास है उच्च प्रतिभाशाली भारतीय युवा उद्यमियों को विशेषज्ञ व्यावसायिक परामर्श और ब्रिटेन के रास्ते उन्हें ग्लोबल स्तर पर व्यवसाय करने में सहायता उपलब्ध कराता है। ब्रिटेन की यात्रा पर जाने जाने वाले दस विजेता प्रतिभागियों में शामिल होने के लक्ष्य के साथ इस साल रिकॉर्ड संख्या में आवेदन प्राप्त हुए हैं। प्रतियोगिता की शुरुआत 11 अप्रैल को मुंबई में ‘देयर रॉयल हाइनेस द ड्यूक एंड डचेस ऑफ कैम्ब्रिज’ द्वारा की गई। अब तक 400 युवा उद्यमियों ने आवेदन किए हैं।
यूकेटीआईके उप-निदेशक अमो कलार ने कहा:
हम इस बात को लेकर बहुत खुश हैं कि इस प्रतियोगिता में इतनी अधिक रुचि दिखाई गई है। यहां तक कि 12 जून की हमारी अंतिम तिथि के बाद भी कई बेहतरीन प्रतिस्पर्धियों का आना जारी रहा। तो, हमने फैसला लिया कि अंतिम तिथि को कुछ और दिनों के लिए आगे बढ़ाया जाए ताकि कोई भी इसमें भाग लेने से वंचित न रहे। हम भारतीय युवा उद्यमियों के अगले समूह की प्रतीक्षा कर रहे हैं, जिनके अंदर अपनी नवोन्मेष क्षमता के जरिए दुनिया बदलने की क्षमता होगी। टेक रॉकेटशिप अवार्ड उन्हें वैश्विक स्तर पर अपना स्थान बनाने के लिए एक मंच मुहैया कराएगा और उनकी वैश्विक महत्वाकांक्षाओं को पूरा करने की दिशा में सही मार्ग बताएगा।
अब अपने तीसरे साल में यह प्रतिस्पर्धा सर्वोच्च युवा उद्यमियों को ब्रिटिश एवं भारतीय निवेशकों के साथ अपना विवरण समुन्नत करने में सक्षम बनाएगा। दस सबसे प्रतिभाशाली व्यवसायियों को ब्रिटेन की एक सप्ताह की व्यवसाय यात्रा का अवसर मिलेगा। वहां उन्हें ब्रिटिश वेंचर कैपिटलिस्ट, मेंटर्स, उद्यमियों और इनक्युबेटर्स तथा यूकेटीआई के विशेषज्ञों एवं अग्रणी पेशेवर सेवा फर्मों के साथ संपर्क के जरिए ब्रिटेन के प्रगतिशील टेक ईकोसिस्टम को प्रत्यक्ष देखने का अवसर मिलेगा और विदेशों में फर्म की स्थापना कैसे की जाए इस पर उन्हें मार्गदर्शन प्राप्त होगा।
इस साल के हाई प्रोफाइल जजों में शामिल हैं आनंद महिंद्रा; आरिन कैपिटल के टी.वी. मोहनदास पई; इंडियन एंजेल नेटवर्क के सौरभ श्रीवास्तव; स्व निर्मित उद्यमी किरण मजूमदार शॉ; तथा अग्रणी मीडिया मंच योरस्टोरी के युवा उद्यमी श्रद्धा शर्मा।
आवेदन भारत के 40 साल से कम उम्र के उद्यमियों के लिए खुला है जिन्होंने वर्ष 2000 और उसके बाद से अपनी कंपनी का संचालन कर रहे हैं। सभी पांच श्रेणियों – क्लीनटेक, एडटेक, फिनटेक, मेडटेक और स्मार्ट मैन्युफैक्चरिंग से एक-एक विजेता का चयन किया जाएगा और फिर पांच अन्य विजेताओं का चयन ‘जजेज अवार्ड्स’ सेक्शन के तहत किसी भी सेक्टर से किया जाएगा। विजेताओं के नामों की घोषणा यूके-इंडिया टेक्नोलॉजी समिट, नई दिल्ली में नवंबर 2016 को की जाएगी।
पिछले साल की प्रतिस्पर्धा के 6 विजेता जल्द ही लंदन टेक्नोलॉजी वीक (20-26 जून) में हिस्सा लेंगे, जो ब्रिटेन की राजधानी में आयोजित किए जाने कार्यक्रमों का एक उत्सव है जो लंदन को टेक इनोवेशन के क्षेत्र में वैश्विक शक्ति केन्द्र के रूप में प्रदर्शित करता है। लंदन में विजेताओं की मुलाकात सर्वोच्च टेक उद्यमियों से होगी, जिनसे उन्हें सीखने को मिलेगा। पिछले साल के दो विजेता प्रॉजेक्ट मुद्रा (ब्रेल शिक्षण) तथा एफटी कैश (लघु व्यवसायियों के लिए एक मोबाइल ऐप) को अप्रैल में रॉयल लॉन्च में प्रस्तुत किया गया और उनके अभिनव प्रयासों के लिए जजों ने उनकी भरपूर साराहना की।
यह प्रतियोगिता एक ‘ग्रेट फॉर कोलैब्रेशन’ प्रयास है जिसका उद्देश्य है भारत के तीव्र प्रगतिशील स्टार्ट-अप्स तथा उद्यमियों को मुहैया की जाने वाली ब्रिटेन की वित्तीय तथा अन्य सहायता के बीच स्थायी साझेदारी का निर्माण करना। विश्वस्तरीय वित्तीय एवं पेशेवर सेवाओं तथा प्रगतिशील टेक्नोलॉजी सेक्टर की मदद से ब्रिटेन द्वारा भारतीय कंपनियों को विदेशों में अपने पैर जमाने के लिए बेहतरीन आधार उपलब्ध कराया जाता है।
प्रतियोगिता के लिए आवेदन 30जून तक किए जा सकते हैं। आवेदक टेक रॉकेटशिप अवार्ड्स के बारे में विस्तृत जानकारी वेबसाइट पर प्राप्त कर सकते हैं।
आगे की जानकारी
चार महत्वपूर्ण कार्यक्रमों से प्रतियोगिता का अगला चरण निर्मित होगा, जहां सर्वोच्च 50 उद्यमियों की बात वरिष्ठ निवेशकों और मेंटर्स द्वारा सुनी जाएगी:
अधिक जानकारी के लिए: रॉकेटशिप फ्यूललड़ यूके की व्यवसाय यात्रा
ग्रेट फॉर कोलैब्रेशन: प्रधानमंत्री मोदी और प्रधानमंत्री कैमरन द्वारा शुरू किया गया यह अभियान भारत और ब्रिटेन के बीच व्यवसाय और निवेश साझेदारियों को अनुप्रेरित करता है और भारत तथा ब्रिटेन द्वारा साथ मिलकर की जाने वाली ग्रेट चीजों को दर्शाता है। दोनों प्रधानमंत्रियों तथा दोनों देशों के दस वरिष्ठतम बिजनेस लीडर्स इस अभियान के शुभारंभ के लिए एक वीडियो में साथ हैं।
थंडरक्लैप के जरिए ‘टीआरए डे ऑफ कैंपेन’ में सहभागिता करें – यहां साइन अप करें।
यूके ट्रेड और इनवेस्टमेंट (यूकेटीआई) एक सरकारी विभाग है जो ब्रिटिश कंपनियों को वैश्विक अर्थव्यवस्था में सफल होने में मदद करता है और भारतीय कंपनियों को पेशेवर, आधिकारिक तथा उनकी विशिष्ट जरूरतों के अनुरूप मदद उपलब्ध कराते हुए उन्हें ब्रिटेन में स्थापित होने और विस्तार करने में सहायता करता है।
- 100 साल से भी अधिक समय से ब्रिटेन भारतीय निवेशकों के लिए एक लोकप्रिय गंतव्य रहा है।
- कम टैक्स और प्रतिभाशाली कार्यबल के साथ ब्रिटेन आपके बिजनस के फलने-फूलने का सबसे सुविधापूर्ण स्थान है।
- ब्रिटेन में व्यवसाय की स्थापना में केवल 13 दिन लगते हैं जबकि वैश्विक औसत इस मामले में 35 दिन का है।
- ‘ईज ऑफ डूइंग बिजनेस’ के लिहाज से ब्रिटेन का स्थान दुनिया में 6ठा है। विश्व बैंक रिपोर्ट (अक्टूबर 2015) के मुताबिक, लाल फीताशाही और कॉरपोरेट टैक्स में सुधार के बाद व्यवसाय करने के लिहाज से ब्रिटेन और भी अधिक सुविधाजनक देश बन गया है।
- 2014-15 में ब्रिटेन ने रिकॉर्ड संख्या में निवेश परियोजनाएं हासिल की और यूरोप में सर्वोच्च निवेश गंतव्य का अपना स्थान बरकरार रखा है।
- भारत 2014 में ब्रिटेन तीसरा सबसे बड़ा रोजगार सृजनकर्ता के रूप में उभरा है जहां से इस देश के प्रत्यक्ष विदेशी निवेश (एफडीआई) में 65% का इजाफा हुआ। 2014-2015 में 122 एफडीआई परियोजनाओं में भारतीय निवेश के कारण 7,730 नए रोजगार पैदा हुए और ब्रिटेन में 1620 रोजगार सुरक्षित हुए। (स्रोत यूकेटीआई)
- भारतीय कंपनियों द्वारा ब्रिटेन में रोजगार दिए गए लोगों की संख्या में 10 प्रतिशत की वृद्धि हुई जहां यह 2014 में 1,00,000 से बढ़कर 1,10,000 हो गया। (ग्रांट थॉर्नटन)
- आईसीटी, एडवांस्ड इंजीनियरिंग और जीवन विज्ञान वे प्रमुख क्षेत्र हैं जहां भारत से निवेश आते हैं।
- जी20 देशों में ब्रिटेन सबसे कम कॉरपोरेशन टैक्स लगाने वाला देश होने के साथ-साथ यह व्यवसाय लगाने के लिहाज से यूरोप और बाकी विश्व के लिए प्रवेश द्वारा की तरह है।
जानें कि ब्रिटेन क्यों सबसे आकर्षक समुद्रपारीय व्यवसाय गंतव्य है।
टेक रॉकेटशिप अवार्ड्स के साझेदार हैं:
मीडिया पूछताछ के लिए कृपया यहां संपर्क करें:
स्टुअर्ट ऐडम, निदेशक,
प्रेस और संचार
ब्रिटिश उच्चायोग,
चाणक्यपुरी, नई दिल्ली- 110021
टेलीफोन: 44192100; फैक्स: 24192411
मेल करें: जगोरी धर
हमारा अनुसरण करें: Twitter, Facebook, Flickr, Storify, Eventbrite, Blogs, Foursquare, Youtube, Instagram, Vine, Snapchat @UKinIndia, Periscope @UKinIndia
eng_Latn hin_Deva hin_Deva hin_Deva mag_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva mag_Deva hin_Deva mai_Deva awa_Deva hin_Deva hin_Deva eng_Latn